O lugar de l'Abizanda se composa de dos barrios deseparaus a cada costau de o barranco d'o Río. O barrio d'o castiello destaca por a torre de l'homenache de l'antigo castiello de l'Abizanda, d'o sieglo XI, que le da o nombre a'l nuclio, y con ell, a'l municipio. Se troba en alto d'una penya extraplomada, con una espluga en a baixant nordeste, en sinyoreando un punto d'estretimiento en o corso d'o barranco, con una baixant petrosa tamién en a man cuentra.